Решение на Съда (осми състав) от 11 юли 2024 г. — Европейска комисия/Португалска република
(Дело C-487/23)1
(Неизпълнение на задължения от държава членка – Директива 2011/7/ЕС – Борба със забавянето на плащане по търговските сделки – Член 4 – Търговски сделки между предприятия и публични органи –Задължение на държавите членки да следят за спазване от страна на публичните органи на сроковете за плащане, предвидени в този член)
Език на производството: португалски
Страни
Ищец: Европейска комисия (представители: L. Santiago de Albuquerque и G. Gattinara)
Ответник: Португалска република (представители: P. Barros da Costa, A. Rodrigues и T. Fidalgo de Freitas)
Диспозитив
Като не е гарантирала ефективното спазване от страна на публичните ѝ органи на сроковете за плащане, предвидени в член 4, параграф 3 и параграф 4, буква б) от Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки, Португалската република не е изпълнила задълженията си по тези разпоредби.
Осъжда Португалската република да заплати съдебните разноски.
____________
1 ОВ C 321, 11.9.2023 г.